વેસ્ટર્ન રેલવેના અંધેરી અને જોગેશ્વરી વચ્ચેનો રેલવેફાટક ૧૫ ઑક્ટોબરથી કાયમી રીતે બંધ કરવાનો નિર્ણય રેલવેએ લીધો છે. જોકે આ નિર્ણયને કારણે જોગેશ્વરીના રેલવેના અધિકારીઓ ટેન્શનમાં છે. મહિનાઓ પહેલાં આ ક્રૉસિંગ બંધ કરવામાં આવતાં લોકોએ ભારે હંગામો મચાવીને તોડફોડ કરી હતી એથી આ વખતે પણ પ્રવાસીઓની ભીડ વધતાં લોકો હંગામો ન કરે એની ચિંતા તેમને સતાવી રહી છે. એથી આ વખતે રેલવેફાટક બંધ કરતાં પહેલાં રેલવેના અધિકારીઓ પ્રવાસીઓને અગાઉથી જ જાણ કરવાના પ્રયાસ કરી રહ્યા છે.